### Resume

Grønt visionstillæg til mobilitetsplan er i offentlig høring fra den 18. august til den 13. oktober 2023.

Planen er tilgængelig på [adresse] og på vejle.dk/horinger. Det er muligt at komme med input på borgerlab og via mail til [e-mail]. Udvalget orienteres om borgerrettede aktiviteter op til planens vedtagelse og i høringsperioden, samt videre proces.

### Sagsfremstilling

Det grønne visionstillæg til mobilitetsplan omhandler hele Vejle Kommune. Der er i landdistrikter og centerbyer fokus på at sikre grønne transportmuligheder i form af tilbud om delebiler, samkørsel og gode cykelforbindelser imellem centerbyerne. I [adresse] er der stort fokus på at fastholde byliv og handel samtidigt med, at det bliver lettere og mere sikkert at færdes på cykel og til fods. Midtbyen skal være levende, grøn og tilgængelig for både beboere og besøgende. Processen med fredeliggørelse af [adresse] skal foregå i et tempo, der harmonerer med udvikling af vejfirkanten.

Før høring

Der har, i arbejdet med det grønne visionstillæg til mobilitetsplanen, været en række aktiviteter, hvor input, visioner og indhold til det kommende visionstillæg har været drøftet med borgere og interessenter.

* Der har været afholdt Vejle Kører Grønt i 2021 og 2022, hvor grøn mobilitet har været på dagsordenen på [adresse] og [adresse] i Vejle.
* Til klimadag i Spinderihallerne den 28. januar 2023 og til Folkemøde i Vejle den 9. juni 2023 har borgere kunnet drøfte fremtidens mobilitet med forvaltning og udvalgsmedlemmer.
* På platformen www.borgerlab.vejle.dk har alle interesserede kunnet komme med input både specifikt vedr. cykelforhold og generelt vedr. grøn mobilitet.

https://borgerlab.vejle.dk/da-DK/projects/cykelforhold-i-vejle

Carl Frandsen

I løbet at høringsperioden

Grønt visionstillæg til mobilitetsplan er i offentlig høring fra den 18. august til den 13. oktober 2023.

I løbet af høringsperioden kan alle komme med input til visionstillægget på siden https://borgerlab.vejle.dk/da-DK/projects/gront-tillaeg-til-mobilitetsplan-1 samt på mail til [e-mail] via siden

I løbet af høringsperioden drøftes visionstillæggets visioner og indhold med handelslivet i Vejle på et møde, der arrangeres i samarbejde med CityVejle.

Sideløbende sættes prøvehandlinger i gang vedr. muligheder for delebiler i lokalsamfund samt udvikling af kampagner for grøn mobilitet.

Efter høring

Efter endt høringsperiode præsenteres udvalget for de indgåede høringssvar. På baggrund af de konkrete høringssvar vurderes det, om der skal ændres i visionstillægget. Det vurderes, at et endeligt visionstillæg kan fremlægges til endelig godkendelse ultimo 2023.

### Sagens videre forløb

Sagen skal udelukkende behandles i Teknisk Udvalg.

### Klima og resiliensvurdering

Udledninger fra transporten udgør knapt 1/3 af de samlede udledninger i Vejle Kommune. Det seneste klimaregnskab med data fra 2021 viser, at udledninger fra transporten er stigende. Det er derfor nødvendigt at implementere indholdet i det grønne visionstillæg til mobilitetsplan for at nå klimaplanens mål om reduktion af udledningerne med 70% i 2030.

### Teknik- og Miljødirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Taget til efterretning.